Láska 


Bol som o krok bližšie k láske, 
dnes už o nej len píšem básne 
hore v podkroví, tam kde holuby 
si ju vyznávajú. 
Skúšal som ju všade vypátrať, 
či nemôžem ju vyhrať v kartách, 
a či náhodou nie je vo víne 
tak ako pravda. 

Všetky svoje hriechy priznávam, 
zbitý a zranený zaspávam, celkom sám, 
vytrhnuté srdce ti na dlani ponúkam, viac už nemám, 
a ty aj tak stále moje meno nepoznáš. 

V obchodoch sa nedá kúpiť, 
v domoch lásky ponúknu ti iba falošnú 
lásku na krátko, prachy za klamstvo, 
prečo láska nie je ako šťastie, 
že si raz aj na mňa sadne 
keď sa unaví a snáď mi uveríš, 
že potom ti ju celučičkú dám.

Všetky svoje hriechy priznávam, 
zbitý a zranený zaspávam, celkom sám, 
vytrhnuté srdce ti na dlani ponúkam, viac už nemám, 
a ty aj tak stále moje meno nepoznáš.
